
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1413 




ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση μεταφοράς συντελεστή δόμησης και χο¬ 
ρήγησης τίτλου δικαιώματος μεταφοράς συντε¬ 
λεστή δόμησης από βαρυνόμενο ακίνητο που 
βρίσκεται εντός του εγκεκριμένου ρυμοτομικού 
σχεδίου του Δήμου Αθηναίων (Ν. Αττικής) στην 
οδό Βλαχάβα 4, Ο.Τ 43 και στο οποίο υπάρχει 


κτίριο χαρακτηρισμένο ως διατηρητέο. 1 

Κήρυξη έκτασης ως αναδασωτέας εμβαδού 1,761 
στρεμμάτων στη θέση «Σόψαινα» περιφέρειας 
Δ.Δ. Άνω Καστριτσίου του Δήμου Ρίου του Νο¬ 
μού Αχα'ίας. 2 


Α ΠΟΦΑΣΕΙ Σ 

Αριθ. 17655 (1) 


Έγκριση μεταφοράς συντελεστή δόμησης και χορήγη¬ 
σης τίτλου δικαιώματος μεταφοράς συντελεστή δό¬ 
μησης από βαρυνόμενο ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου 
Αθηναίων (Ν. Αττικής) στην οδό Βλαχάβα 4, Ο.Τ 43 
και στο οποίο υπάρχει κτίριο χαρακτηρισμένο ως 
διατηρητέο. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τα άρθρα 2, 3 και 5 του ν. 3044/2002 «Μεταφορά 
συντελεστή δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος Χωροταξίας και 
Δημοσίων Έργων» (ΦΕΚ Α' 197) ως ισχύει. 

2) Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

3) Την υπ’ αριθμ. 4881/19.5.2004 απόφαση του Πρω¬ 
θυπουργού και Υπουργού ΠΕΧΩΔΕ «Ανάθεση αρμοδι¬ 
οτήτων του Υπουργού Περιβάλλοντος Χωροταξίας και 
ΔημοσίωνΈργων στους Υφυπουργούς Περιβάλλοντος, 
Χωροταξίας και ΔημοσίωνΈργων» (ΦΕΚ Β' 754). 

4) Την υπ’ αριθμ. 8387/19.2.2004 κοινή Υπουργική από¬ 
φαση Υπουργών Δικαιοσύνης και Περιβάλλοντος, Χω¬ 
ροταξίας και Δημοσίων Έργων «Διαδικασία έγκρισης 
χορήγησης τίτλου δικαιώματος Μεταφοράς Συντελεστή 
Δόμησης» (ΦΕΚ Δ' 162). 

5) Το από 30.5.1985 Προεδρικό Δ/γμα χαρακτηρισμού 
ως διατηρητέου του ακινήτου (ΦΕΚ 349 Δ' 1985). 

6) Τις από 1.6.2004,19.7.2004 και 20.4.2005 (αρ. πρωτ. 
23228/2004, 3096/2004 και 17655/2005 αιτήσεις των Βασ., 
Σπυριδ., και Δέσπ. Εικοσιπεντάρχου συγκυριών του βα- 
ρυνομένου ακινήτου και συνδικαιούχων της Μεταφοράς 
Συντελεστή Δόμησης. 

7) Την από 3/1993 και 1/2005 τεχνική μελέτη για το 
βαρυνόμενο ακίνητο Μηχανικού Δημοσθένη Μίχα. 

8) Την από 2.7.2004 έκθεση ελέγχου τίτλων κυριότη¬ 
τας για το βαρυνόμενο ακίνητοτου Δικηγόρου Αθηνών 
Αθανασίου Παπαθανασίου. 

9) Την υπ’ αριθμ. 17988/2004 πράξη συναίνεσης των α) 
Δέσποινας χηρ. Νικολάου Εικοσιπεντάρχου θυγ. Σπυρί¬ 
δωνος και Ζωής Κάραλη β) Σπυρίδωνα Εικοσιπεντάρχου 
Συμβολαιογράφου Μαρίνας Ψημίτη Ξενάκη του Νικολά¬ 
ου και της Δέσποινας και γ) Βασιλείου Εικοσιπεντάρχου 
δια του ειδ. Πληρεξουσίου, αντιπροσώπου αντικλείτου 
Σπυρίδωνα Εικοσιπεντάρχου. 

10) Το υπ’ αριθμ. 21434/2004 έγγραφο της Δ.Π.Σ Τμ. 
Παρ. Οικισμού του Υπουργείου ΠΕΧΩΔΕ σύμφωνα με το 
οποίο η απόφαση χαρακτηρισμού δεν έχει ανακληθεί 
και δεν έχει εκδοθεί συμπληρωματική απόφαση για 
ειδική ρύθμιση. 

11) Την από 16.5.2005 αυτσψία της αρχιτέκτονας Ε. 
Ρίγγα υπαλλήλου της ΔΟΚΚ διαπίστωσης της ακριβείας 
των σχεδίων αποτύπωσης με την επί τόπου υφισταμένη 
κατάσταση του ακινήτου. 

12) Την υπ’ αριθμ. 195/24/15.9.2005 πράξη του Κεντρικού 
Συμβουλίου Χωροταξίας, Οικισμού και Περιβάλλοντος 
με ομόφωνα θετική γνωμοδότηση, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης από 
βαρυνόμενο ακίνητο που βρίσκεται εντός του εγκεκρι¬ 
μένου ρυμοτομικού σχεδίου του Δήμου Αθηναίων (Ν. 
Αθηνών-Πειραιώς) στην οδό Βλαχάβα 4 και στο οποίο 
υπάρχει κτίριο χαρακτηρισμένο ως διατηρητέο με το 
από 30.5.1985 π. δ/γμα (ΦΕΚ 349 Δ785) όπως το βα¬ 
ρυνόμενο αυτό ακίνητο φαίνεται περικλεισμένο με τα 
στοιχεία ΑΒΓΔΕΖΗΘΙΚΛΜΝΞΟΠΡΣΑ στο σχετικό πρω- 

τότυπο διάγραμμα σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την 17655/2005 πράξη του και του οποί¬ 
ου αντίτυπο σε φωτοσμίκρυνση δημοσιεύεται με την 
παρούσα απόφαση. 

Τα ειδικότερα στοιχεία του βαρυνομένου ακινήτου και 
της μεταφοράς συντελεστή δόμησης είναι: 

α) Θέση οικοπέδου: Περιφέρεια Αττικής Νομός Αθηνών 
- Πειραιώς, Δήμος Αθηναίων, οδός Βλαχάβα 4. 

β) Εμβαδόν οικοπέδου: 325,10 τ.μ. 

γ. Οι όροι δόμησης της περιοχής που βρίσκεται το 
βαρυνόμενο ακίνητο σύμφωνα με το από 18.5.2004 θεω¬ 
ρημένο τοπογραφικό διάγραμμα από τη Δ/νση Πολ/μίας 
Δήμου Αθηναίων είναι: 

I. Ισχύων συντελεστής δόμησης: 3,0 

II. Ποσοστό επιτρεπόμενης κάλυψης: 70% 

δ. Συνολικά καλυπτόμενη επιφάνεια (υπάρχουσα κά¬ 
λυψη): 265,05 τ.μ. 

ε) Σύνολο δομημένων επιφανειών (υπάρχουσα δόμη¬ 
ση): 748,24 

στ) Μη πρσσμετρούμενα στο συντελεστή δόμησης 
τμήματα προσριζόμενα αποκλειστικά για βοηθητική 
χρήση: 156,51 τ.μ 

ζ) Μεταφερόμενη δομήσιμη επιφάνεια που εγκρίνεται 
με την παρούσα απόφαση: 227,06 τ.μ ορόφων. 


Άρθρο 2 

Εγκρίνεται η χορήγηση τίτλου δικαιώματος μεταφο¬ 
ράς συντελεστή δόμησης από το βαρυνόμενο ακίνητο 
του άρθρου 1 στο όνομα των συγκυριών και δικαιουμέ- 
νων τη Μ.Σ.Δ, ήτοι: 

1. Δέσποινα χηρ. Νικολάου Εικοσιπεντάρχου, το γέ¬ 
νος Σπυρίδωνος και Ζωής Κάραλη σε ποσοστό 6/32 εξ 
αδιαιρέτου πλήρους κυριότητος. 

2. Βασίλειος Εικοσιπένταρχος του Νικολάου και της 
Δέσποινας σε ποσοστό 13/32 εξ αδιαιρέτου πλήρους 
κυριότητος και 

3. Σπυρίδων Εικοσιπένταρχος του Νικολάου και της 
Δέσποινας σε ποσοστό 13/32 εξ αδιαιρέτου πλήρους 
κυριότητος και για επιφάνεια 227,06 τ.μ ορόφων. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2005 

ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθ. 4062 (2) 

Κήρυξη έκτασης ως αναδασωτέας εμβαδού 1,761 στρεμ¬ 
μάτων στη θέση «Σόφαινα» περιφέρειας Δ.Δ. Άνω Κα- 
στριτσίσυ ταυ Δήμου Ρίσυ του Νομού Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τα άρθρα 24 παρ. 1 και 117 παρ. 3 του Συντάγματος 
της Χώρας. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 186/30.6.1998 απόφαση Γ.Γ.Π.Δ.Ε «Άσκη¬ 
ση αρμοδιοτήτων Γενικού Γραμματέα Περιφέρειας Δυτ. 
Ελλάδας επί θεμάτων ΔΑΣΙΚΩΝ και μεταβίβαση του δι¬ 
καιώματος υπογραφής στους Προϊσταμένους Υπηρεσια¬ 
κών Μονάδων της Περιφέρειας» (ΦΕΚ. 727/16.7.1998 Β'). 

4. Τις διατάξεις του ν. 998/1979« Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με το 
V. 3208/2003. 

β) Του άρθρου 38 παρ. 2 

γ) Του άρθρου 70 παρ. 3 του ν. 998/1979, όπως αντι- 
καταστάθηκε με το ν. 3208/ 2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 9896/18.10.2005 πρόταση του Δασαρ¬ 
χείου Πατρών « περί κηρύξεως εκτάσεως ως αναδασω¬ 
τέας» εμβαδού 1,761 στρεμμάτων στη θέση «Σόφαινα» 


περιφέρειας Δ.Δ Άνω Καστριτσίου του Δήμου Ρίου του 
Νομού Αχάίας, αποφασίζουμε: 

Κηρύσσουμε ως αναδασωτέα, με σκοπό την αποκα¬ 
τάσταση με φυσική αναγέννηση ή τεχνητή αναδάσωση, 
της δασικής βλάστησης που καταστράφηκε από πυρ¬ 
καγιά, η οποία διαπιστώθηκε στις 21.9.2005, την έκταση 
του Δημοσίου Δάσους με Χαλέπιο Πεύκη και υπόροφο 
από αείφυλλα πλατύφυλλα, σε ποσοστό κάλυψης 80 %, 
εμβαδού χιλίων επτακοσίων εξήντα ενός τετραγωνικών 
μέτρων (1.761 τ.μ.), στη θέση « Σόφαινα»» περιφέρειας 
Δ.Δ Άνω Καστριτσίου του Δήμου Ρίου του Νομού Αχα¬ 
ιός, όπως περιγράφεται με τα στοιχεία Α,Β,Γ,Δ,Ε,Ζ,Α, τα 
οποία φαίνονται στο συνημμένο τοπογραφικό διάγραμ¬ 
μα, με κλίμακα 1:500 και το οποίο αποτελεί αναπόσπα¬ 
στο μέρος της απόφασης αυτής με όρια: 

Βόρεια: Με ελαιοκτήματα και δημόσιο πευκοδάσος. 

Νότια: Με δασικό δρόμο και δημόσιο πευκοδάσος. 

Ανατολικά: Με δημόσιο πευκοδάσος. 

Δυτικά: Με ελαιόκτημα και δημόσιο πευκοδάσος. 

Η παρούσα ισχύει μετά τη δημοσίευσή της στο Δημο¬ 
τικό Διαμέρισμα Άνω Καστριτσίου και στο Δήμο Ρίου 
του Νομού Αχαΐας, σύμφωνα με το άρθρο 37 του ν. 
3200/1955. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 11 Νοεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Λ€/ί^4αΑχ 









